CELEX: 62019TN0183
Language: mt
Date: 2019-03-29 00:00:00
Title: Kawża T-183/19: Rikors ippreżentat fid-29 ta’ Marzu 2019 — Jalkh vs Il-Parlament

27.5.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 182/36
            
         
      Rikors ippreżentat fid-29 ta’ Marzu 2019 — Jalkh vs Il-Parlament
      (Kawża T-183/19)
      (2019/C 182/40)
      Lingwa tal-kawża: il-Franċiż
      
         Partijiet
      
      
         Rikorrent: Jean-François Jalkh (Gretz-Armainvilliers, Franza) (rappreżentant: F. Wagner, avukat)
      
         Konvenut: Il-Parlament Ewropew
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-Deċiżjoni tal-Parlament Ewropew tal-31 ta’ Jannar 2019 li temenda r-regoli ta’ proċedura;
               
            
                  —
               
               
                  tikkundanna lill-Parlament Ewropew għall-ispejjeż kollha tal-kawża.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka ħames motivi.
      
                  1.
               
               
                  L-ewwel motiv ibbażat fuq ksur tal-Karta tad-Drittijiet Fundamentali tal-Unjoni Ewropea, minħabba li l-emenda kkontestata toħloq diskriminazzjoni bbażata fuq il-lingwa li ma tosservax id-diversità lingwistika u twassal biex id-deputat Franċiż fil-Parlament Ewropew ma jużax il-lingwa materna tiegħu.
               
            
                  2.
               
               
                  It-tieni motiv ibbażat fuq ksur tal-Artikolu 14 tal-Konvenzjoni għall-Protezzjoni tad-Drittijiet tal-Bniedem u tal-Libertajiet Fundamentali, sa fejn ir-regoli tal-proċedura l-ġodda tal-Parlament joħloq diskriminazzjoni kontra r-rikorrent li jitkellem bil-Franċiż.
               
            
                  3.
               
               
                  It-tielet motiv ibbażat fuq ksur tat-Trattat tal-Unjoni Ewropea. F’dan ir-rigward, ir-rikorrent josserva li bil-ħolqien ta’ diskriminazzjoni kontra l-lingwa Franċiża, ir-regoli tal-proċedura l-ġodda tal-Parlament jiksru d-diversità kulturali u lingwistika fi ħdan din l-istituzzjoni.
               
            
                  4.
               
               
                  Ir-raba’ motiv ibbażat fuq ksur tal-Artikolu 18 tat-Trattat dwar il-Funzjonament tal-Unjoni Ewropea li jiżgura l-osservanza tal-multilingwiżmu u għalhekk tal-użu tal-lingwa Franċiża.
               
            
                  5.
               
               
                  Il-ħames motiv ibbażat fuq ksur tar-Regolament tal-Kunsill Nru 1, tal-15 ta’ April 1958, li jistabbilixxi l-lingwi li għandhom jintużaw mill-Komunità Ekonomika Ewropea (ĠU Edizzjoni Speċjali bil-Malti, Kapitolu 1, Vol. 1, p. 3).